ב-1996 התמנתה היינריקס למאמנת אוניברסיטת וירג'יניה, תפקיד בו שירתה כארבע שנים. במהלך שנותיה באוניברסיטה, הובילה היינריקס את הקבוצה לארבע הופעות רצופות בטורניר האליפות של ה-NCAA, וסיימה את תפקידה במאזן של 52 ניצחונות, 27 תוצאות תיקו ו-7 הפסדים.
בשנת 2000, לאחר ששימשה חמש שנים כעוזרת-מאמן, מונתה היינריקס למאמנת הראשית של נבחרת ארצות הברית. במהלך שנותיה כמאמנת הנבחרת, לא הצליחה ארצות הברית לזכות בגביע העולמי, אך קטפה שלל תארים אחרים כמו גביע אלגארבה וגביע הזהב. השיא הגיע בטורניר הכדורגל של אולימפיאדת אתונה 2004, בו זכתה ארצות הברית במדליית הזהב לאחר ניצחון 1-2 בגמר על ברזיל.
ב-15 בפברואר 2005 פרשה היינריקס מאימון הנבחרת, ומספר חודשים לאחר מכן החלה לאמן את אוניברסיטת קליפורניה באירוויין. היא אימנה בקליפורניה זמן קצר בלבד, בשל קבלתה למשרה בוועד האולימפי הלאומי של ארצות הברית. בינואר 2011 מונתה היינריקס על ידי פדרציית הכדורגל של ארצות הברית לתפקיד טכני בפיתוח כדורגל הנשים במדינה.
הבורסה ליהלומים
אלברו נגרדו
אלברו נגרדו סאנצ'ס (בספרדית: Álvaro Negredo Sánchez; נולד ב־20 באוגוסט 1985 במדריד) הוא כדורגלן ספרדי המשחק בעמדת החלוץ בקדיס. נגרדו היה שחקן נבחרת ספרד, עמה זכה ביורו 2012.
קריירה.
תחילת הדרך.
נגרדו נולד במדריד, והתחיל את הקריירה שלו במועדון הכדורגל המקומי ראיו ואיקנו. לאחר ששיחק בקבוצת הנוער ובקבוצת המשנה של המועדון, ערך את הופעת הבכורה שלו בקבוצה הבוגרת בשנת 2005 בליגה הספרדית השנייה. בקיץ של אותה השנה עבר נגרדו לריאל מדריד ושיחק והתאמן בקבוצת המשנה של המועדון – ריאל מדריד קסטיליה.
בעונת כבש נגרדו 18 שערי ליגה במדי ריאל מדריד קסטיליה. אך אלו לא הצליחו למנוע את ירידת קבוצתו לליגה השלישית. הוא הצליח לצוד את עינו של מאמן הקבוצה הראשונה, פאביו קאפלו, ונכלל בסגל הקבוצה במספר משחקים במסגרת גביע המלך הספרדי אך נשאר על ספסל המחליפים.
אלמריה.
ביולי 2007 נמכר נגרדו לאלמריה מהליגה הראשונה כשבחוזה ההעברה נשארת לריאל מדריד אפשרות לרכוש אותו מחדש. הוא ערך את הופעת הבכורה שלו במועדון ב-26 באוגוסט 2007 בניצחון אלמריה 3:0 על דפורטיבו לה קורוניה, וב-2 בפברואר 2008 כבש שער מכדור עונשין מ11 מטרים במשחק ביתי נגד קבוצתו לשעבר שהפסידה לאלמריה 2:0. נגרדו סיים את העונה כמלך השערים באלמריה לאחר שכבש 13 שערים, והקבוצה מחבל אנדלוסיה סיימה במקום השמיני. את עונת פתח נגרדו כשהוא כובש 5 שערים בששת המשחקים הראשונים של הקבוצה, בתוכם שער ניצחון בתוספת הזמן נגד השכנים רקראטיבו ולבה ב-28 בספטמבר 2008. את העונה הוא סיים עם 19 שערים וריאל מדריד בחרה לממש את זכותה ולרכוש אותו מחדש תמורת 5 מיליון יורו. נגרדו זה חזר להתאמן בריאל מדריד בקיץ 2009 והשתתף במשחקי ההכנה של הקבוצה אך לא המשיך במועדון בעונת .
סביליה.
נגרדו החליט לעבור לסביליה בה חתם על חוזה ל-5 שנים. סביליה שילמה עליו 15 מיליון יורו, וכמו במקרה אלמריה, ריאל מדריד סיכמה מראש על אפשרות לרכישתו בחזרה בשנתיים הבאות. נגרדו ערך את הופעת הבכורה שלו בסביליה ב-31 באוגוסט 2009 במשחק נגד ולנסיה ועלה כמחליף בדקה ה-37 בהפסד חוץ 2:0. כעבור שבועיים כבש שער בכורה במשחק חוץ נגד אוסאסונה בניצחון 2:0. בעונתו הראשונה בסביליה, עונת , נלחם על עמדת החלוץ עם לואיס פביאנו ופרדי קאנוטה. בסך הכל כבש 11 שערים בעונה זו והיה שותף לזכיית הקבוצה בגביע המלך. בעונת נגרדו ביסס את מקומו כחלוץ הפותח של סביליה כשכבש 27 שערים בכל המסגרות, 20 מתוכם בליגה וזכה בגביע זארה המוענק מדי עונה לכדורגלן הספרדי שהבקיע הכי הרבה שערים בליגה (מלך השערים בעונה זו היה כריסטיאנו רונאלדו הפורטוגזי). בעונת כבש נגרדו 25 שערים וזכה שוב בגביע זארה.
מנצ'סטר סיטי.
ב-19 ביולי 2013 נמכר נגרדו תמורת 20 מיליון אירו למנצ'סטר סיטי וחתם על חוזה ל-4 עונות. את הופעת הבכורה שלו במדי מנצ'סטר סיטי הוא ערך ב-19 באוגוסט 2013, כשעלה כמחליף בניצחון 4:0 על ניוקאסל באצטדיון סיטי אוף מנצ'סטר. את שערו הראשון כשחקן הסיטי כבש במשחק הבא, כשהרשית בנגיחה בהפסד 2:3 של סיטי נגד העולה החדשה קרדיף סיטי. בסך הכל כבש בעונתו הראשונה תשעה שערי ליגה ו-23 בכל המסגרות, והיה שותף לזכיית הקבוצה באליפות אנגליה, בגביע הפוטבול ליג ובהעפלתה לשמינית גמר ליגת האלופות.
ולנסיה.
ב-1 בספטמבר 2014 הושאל נגרדו לוולנסיה. ערך את הופעתו הבכורה בקבוצה ב-25 באוקטובר בניצחון 3:1 על ויאריאל. הבקיע את שערו הבכורה בקבוצה נגד אספניול בפנדל בניצחון 2:1 בגביע. בקיץ תמה השאלתו, אך הוא הועבר באופן מלא לוולנסיה. בשתי עונותיו בקבוצה הבקיע 18 שערים בכל המסגרות.
מידלסברו.
ב-20 ביולי 2016 הושאל נגרדו למידלסבורו. ב-13 באוגוסט ערך את הופעתו הבכורה בקבוצה בתיקו 1-1 נגד סטוק סיטי בו הבקיע את שערו הראשון. נגרדו כבש תשעה שערים בליגה אך קבוצתו ירדה בסיום העונה.
השנים האחרונות.
ב-3 באוגוסט 2017 חתם נגרדו בבשיקטש עבור 2.5 מיליון אירו לשלוש שנים. ב-13 באוגוסט ערך את הופעתו הבכורה בקבוצה בניצחון 0–2 על אנטליהספור. ב-28 באוקטובר הבקיע את שערו הראשון בקבוצה בניצחון 1–2 על אלניהספור. לאחר עונה עבר לא-נאסר מליגת העל באיחוד האמירויות.
ב-23 ביולי 2020 חזר לספרד וחתם בקדיס לעונה אחת.
נבחרת לאומית.
נגרדו משחק בנבחרת ספרד מ-6 באוקטובר 2009 וערך את הופעת הבכורה שלו במוקדמות מונדיאל 2010 בניצחון 1:2 על נבחרת ארמניה. ארבעה ימים לאחר מכן כבש נגרדו צמד בניצחון 2:5 על נבחרת בוסניה והרצגובינה. נגרדו זומן לסגל הנבחרת ליורו 2012 ושיחק פעמיים בטורניר, פעם אחת בפולין ופעם אחת באוקראינה. הוא שיחק בחצי הגמר במשחק נגד נבחרת פורטוגל. המשחק הסתיים ללא שערים ובדו-קרב בעיטות עונשין החטיא פנדל שלא מנע מנבחרתו לנצח 2:4. נגרדו נכלל בסגל המורחב של 30 השחקנים שפורסם לקראת מונדיאל 2014 אך נופה כשהסגל צומצם ל-23 הסופיים.
ג'ארד סאלינג'ר
ג'ארד סאלינג'ר (באנגלית: Jared Sullinger; נולד ב-4 במרץ 1992) הוא כדורסלן אמריקאי המשחק בעמדת הפורוורד.
ראשית חייו.
סאלינג'ר נולד בקולומבוס שבאוהיו ובנערותו למד בתיכון "נורת'לנד" שבעיר, ושיחק כדורסל במדי קבוצתו. בעונת ה רשם סאליג'נר 24.5 נקודות עם 78% קליעה מהשדה, הוסיף 12.3 , 3 חסימות ו-2.4 אסיסטים. הוא הוזמן להשתתף במשחק מקדונלד'ס אול-אמריקן ואף נבחר לשחקן המצטיין של המשחק, במשותף עם הריסון בארנס, ונחשב לאחד השחקנים הבכירים בגיוסים למכללות.
קריירת המכללות.
לאחר סיום לימודיו התיכוניים, בחר סאלינג'ר לשחק במדי קבוצת הכדורסל של אוניברסיטת המדינה של אוהיו המשחקת בחטיבת ה"ביג 10" של ה-NCAA. כבר עם תחילת עונת ה, בהופעת הבכורה שלו בליגת המכללות, קלע סאלינג'ר 19 נקודות וקטף 14 ריבאונדים, והיה לראשון שרושם דאבל דאבל במשחק הבכורה שלו באוניברסיטה מאז הרב ויליאמס בשנת 1977. הוא רשם במהלך העונה ממוצעים של 17.2 נקודות, 10.2 ריבאונדים, ו-1.2 אסיסטים ב-31.7 דקות למשחק ונבחר לחמישיית השחקנים מצטיינת של החטיבה. הוא סייע לקבוצה להעפיל לטורניר אליפות המכללות בו הגיעה עד לשלב שמינית-גמר הטורניר, בטרם נכנעה לאוניברסיטת קנטקי בתוצאה 62-60.
כ רשם סאלינג'ר ממוצעים של 17.5 נקודות ו-9.2 ריבאונדים למשחק ובסיום העונה נבחר לחמישיית העונה בחטיבה ולחמישיית העונה במכללות ואף היה אחד המועמדים הסופיים לפרס נייסמית' ופרס וודן. בטורניר המכללות אוהיו הגיעו לפיינל פור הטורניר, שם הפסידו לאוניברסיטת קנזס.
קריירת ה-NBA.
לאחר שנתיים בלבד העמיד עצמו סאלינג'ר לבחירה בדראפט ה-NBA, ונבחר בבחירה ה-21 על ידי הבוסטון סלטיקס. ב-17 בנובמבר 2012, הגיע סאלינג'ר לדאבל-דאבל הראשון בקריירה שלו, כאשר קלע 12 נקודות וקלט 11 ריבאונדים נגד הטורונטו ראפטורס ובחודש ינואר קבע שיא קריירה כשקטף 16 ריבאונדים בניצחון על פיניקס סאנס. בעקבות פציעה בגבו, שאילצה אותו לעבור ניתוח כבר בחודש פברואר, החמיץ סאלינג'ר את שארית העונה לאחר 45 משחקים בלבד.
לקראת עונת חתם סלינג'ר לעונה אחת במדי טורונטו ראפטורס. באמצע העונה הועבר בטרייד בתמורה לפי ג'יי טאקר אל פיניקס סאנס שניפתה אותו מסגל הקבוצה מיד לאחר המעבר.
האפוטרופוס הממונה על נכסי נפקדים
חיזוק
בפסיכולוגיה, חיזוק הוא גורם המגביר את הסיכוי להתרחשותה של התנהגות מסוימת של האורגניזם. חיזוקים יכולים להשפיע על בעלי חיים ואדם כאחד.
התנהגות תלוית חיזוקים היא קשר עקבי, בין תגובה מסוימת לבין השינויים שהיא יוצרת בסביבה.
על פי רוב המונח "חיזוק" נתפס כתחושה סובייקטיבית של חיבה והנאה, או כתגמול הניתן על פעולה שבוצעה כראוי.
ענישה היא הפעולה ההפוכה לחיזוק ומטרתה היא לצמצם או להכחיד התנהגות מסוימת.
סוגי חיזוקים.
ישנם מספר סוגים של חיזוקים, אשר ניתן לחלק אותם על פי קריטריונים שונים. גירוי מסוים יכול להשתייך למספר קטגוריות.
חיזוק ראשוני ומשני.
כל גירוי יכול להפוך למחזק מותנה, בתנאי שהוא מזווג עם מחזק ראשוני.
חיזוק חיובי ושלילי.
ההבחנה בין חיזוק חיובי ושלילי אינה עוסקת בהיבט הערכי של הגירוי, אלא באופן שבו הוא מוצג או מיושם. בשני המקרים הופעת החיזוק משפרת את תחושותיו של הפרט ומיועדת להגביר את ההתנהגות הרצויה.
ניבוי חיזוקים.
הציפייה לחיזוק יכולה להשפיע על ההתנהגות והיא מתבססת על הערכת הסבירות לקבלת גמול עבור פעולה מסוימת. הערכה זו היא ניבוי או חיזוי של ההסתברות להתרחשותו העתידית של מאורע רצוי כלשהו. נהוג לייצג את רמת ההסתברות על ידי האות P.